ΓΡΑΠΤΗ ΕΡΩΤΗΣΗ E-0580/03

υποβολή: Erik Meijer (GUE/NGL) προς την Επιτροπή

(28 Φεβρουαρίου 2003)

Θέμα: Πυρασφάλεια και τεχνική ευπάθεια των τρένωνψηλής ταχύτητας και η εκτίμηση της τεχνικής αιτιολόγησης των μονοπωλίων

1. Απορρίπτει η Επιτροπή το αίτημα που έχει τεθεί στις Κάτω Χώρες από την πυροσβεστικήπηρεσία, το Υπουργείο Συγκοινωνιών και Δημοσίων Έργων, το Υπουργείο Εσωτερικών και τον οργανισμό έργου για τη γραμμήψηλής ταχύτητας Projectorganisatie Hogesnelheidslijn Zuid, όλες οι αμαξοστοιχίες της γραμμήςψηλής ταχύτητας που θα εγκαινιαστεί το 2007 και θα συνδέει τις πόλεις Άμστερνταμ-Ρότερνταμ-Μπρεντά-Αμβέρσα να είναιποχρεωτικά στεγανές στον καπνό και πυρίμαχες για 15 λεπτά·

2. Φοβάται μήπως η Επιτροπή ότι οι προδιαγραφές ασφαλείας των Κάτω Χωρών να οδηγήσουν σε μονοπώλιο των δεκαέξι διώροφων αμαξοστοιχιών για συχνά δρομολόγια στις γραμμές Άμστερνταμ-Μπρεντά και Άμστερνταμ-Βρυξέλλες, τα οποία θα παραγγείλει σύντομα η High Speed Alliance (κοινοπραξία των Σιδηροδρόμων των Κάτω Χωρών και της αεροπορικής εταιρείας KLM), δεδομένου ότι οι απαιτήσεις αυτές δεν πληρούνται ακόμη από τις αμαξοστοιχίες Thalys που από το 1997 εκτελούν δρομολόγια στη γραμμή Άμστερνταμ-Παρίσι (κοινή ιδιοκτησία των σιδηροδρομικών οργανισμών των Κάτω Χωρών, του Βελγίου, της Γαλλίας και της Γερμανίας), οι οποίες θα χρησιμοποιούσαν τις ίδιες γραμμές·

3. Έχει ενημερωθεί η Επιτροπή σχετικά με το ότι αλλού στην ΕΕπάρχει πραγματικό μονοπώλιο, συγκεκριμένα στη νέα γραμμήψηλής ταχύτητας με κατά μήκος κλίσεις μεταξύ Κολονίας και αεροδρομίου της Φρανκφούρτης, όπου κυκλοφορούν ως οι μόνες κατάλληλες οι αμαξοστοιχίες ICE-3 και κατά ένα μέρος συνεχίζουν προς τους διεθνικούς προορισμούς Άμστερνταμ, Βρυξέλλες και Βασιλεία, και ότι αυτό αποτελεί πρόβλημα κυρίως επειδή ο διευθυντής της εταιρείας DB-Systemtechnik καταγράφει στιςφιστάμενες 50 αμαξοστοιχίες ICE-3 καθημερινά περίπου 700 βλάβες, λόγω των εξελιγμένων μεν, ανεπαρκώς δοκιμασμένων δε ηλεκτρονικών συστημάτων, τα οποία φαίνεται ότι δεν μπορεί να ελέγξει ούτε η προμηθεύτρια εταιρεία Siemens, καθώς κάθε λύση προκαλεί και ένα καινούργιο πρόβλημα·

4. Συμφωνεί η Επιτροπή μαζί μου ότι είναι πιο επείγουσας σημασίας να τεθεί τέλος στο μονοπώλιο των αμαξοστοιχιών που μονίμως εμφανίζουν βλάβες στη γραμμή Κολονία-Φρανκφούρτη από το να μειωθούν οι προδιαγραφές ασφαλείας στις Κάτω Χώρες από τον φόβο ότι μπορεί να οδηγήσουν σε μονοπώλιο·

5. Σε τί ενέργειες θα προβεί η Επιτροπή για να διασφαλίσει ότι η πυρασφάλεια έχει πιο βαρύνουσα σημασία από την καταπολέμηση των μονοπωλίων και ότι, κατά συνέπεια, ο κίνδυνος πυρκαγιάς σε όλα τα τρέναψηλής ταχύτητας που διασχίζουν τα σύνορα θα περιοριστεί στα απαιτούμενα επίπεδα που ισχύουν στα εσωτερικά δρομολόγια στο πιο αυστηρό κράτος μέλος·

Πηγές: 'De Stem' 9.2.2003 και 'Handelsblatt News am Abend' 13.2.2003.

Απάντηση της κας de Palacio εξ ονόματος της Επιτροπής

(25 Απριλίου 2003)

Όπως αναφέρεται ήδη στην απάντηση της Επιτροπής στη γραπτή ερώτηση E-0473/03(1) του Αξιότιμου Μέλους του Κοινοβουλίου, η πρώτη γενεά τεχνικών προδιαγραφών διαλειτουργικότητας (ΤΠΔ), στον τομέα τωνψηλών ταχυτήτων, εκδόθηκε από την Επιτροπή στις 30 Μαΐου 2002. Εις ό,τι αφορά το τροχαίολικό, προβλέπεται σειρά διατάξεων για την ασφάλεια έναντι πυρκαϊάς, μεταξύ των οποίων περιλαμβάνεται και η αναφερθείσα από το Αξιότιμο Μέλος του Κοινοβουλίου σχετικά με τη διάρκεια της πυραντοχής. Οι ΤΠΔ εφαρμόζονται σε κάθε νέολικό καθώς και,πό ορισμένους όρους, στα έργα επαναδιευθέτησης/ανανέωσης. Οι εν λόγω ΤΠΔ θα εξασφαλίσουν, στο μέλλον, όχι μόνον μία καλύτερη τυποποίηση του τροχαίουλικού αλλά και την καλύτερη κυκλοφορία διαμέσου των συνόρων, καθώς και έναν πραγματικό ανταγωνισμό στις αγορές που παραδοσιακά αποτελούσαν de facto μονοπώλια. Ωστόσο, η εξέλιξη αυτή είναι σταδιακή, σε χρονικό ορίζοντα αρκετών ετών, και είναι φυσικό να διαπιστώνονται ανωμαλίες όπως αυτές στις οποίες αναφέρεται το Αξιότιμο Μέλος του Κοινοβουλίου.

Όσον αφορά την έκδοση, από κάποιο κράτος μέλος, κανόνα ασφαλείας, αυστηρότερου απ' ό,τι ο κοινοτικός κανόνας, και την ενδεχόμενη επακόλουθη στρέβλωση του ανταγωνισμού, το πρόβλημα αυτό συζητείται στο πλαίσιο της δεύτερης σιδηροδρομικής δέσμης(2) πουπέβαλε η Επιτροπή στις 23 Ιανουαρίου 2002 και απετέλεσε το αντικείμενο πολιτικής συμφωνίας στο Συμβούλιο Μεταφορές της 28ης Μαρτίου 2003.

(1) βλέπε σελίδα 134.

(2) ΕΕ C 126 της 28.5.2002.